Vurderingskriterier i orden og åtferd

**§ 9-2. Formålet med og grunnlaget for vurdering i orden og oppførsel**

Formålet med vurdering i orden og i oppførsel er å fremje sosial læring, medverke til eit trygt og godt skolemiljø og gi informasjon om orden og oppførsel.

Skolereglane er grunnlaget for vurdering i orden og i oppførsel, jf. [opplæringslova § 10-7](https://lovdata.no/lov/2023-06-09-30/%C2%A710-7). Orden heng saman med om elevane er punktlege og førebudde og følgjer opp arbeid. Oppførsel heng saman med om elevane viser omsyn og respekt for andre. Elevane skal vere gjort kjende med skolereglane.

Kompetanse i fag skal ikkje trekkjast inn i vurderinga av orden eller oppførsel. I vurderinga skal det takast omsyn til føresetnadene til elevane.

Det skal ikkje leggjast avgjerande vekt på enkelthendingar med mindre dei er særleg klanderverdige eller grove.

**§ 9-4. Karakterar i orden og i åtferd**

Frå og med 8. trinn skal elevane få vurdering i orden og i oppførsel med karakterar. Desse karakterane skal brukast:

|  |  |
| --- | --- |
| a. | God (G): vanleg god orden og vanleg god oppførsel |
| b. | Nokså god (Ng): store negative avvik frå vanleg god orden og vanleg god oppførsel |
| c. | Lite god (Lg): særleg store negative avvik frå vanleg god orden og vanleg god oppførsel. |

***§ 9-7 Varsling om at karakter kan falle bort eller bli sett ned***

Når det er klart at ein elev står i fare for ikkje å få halvårsvurdering med karakter eller standpunktkarakter i eitt eller fleire fag, skal kommunen eller fylkeskommunen sørgje for at eleven straks blir varsla skriftleg om det. Dersom eleven ikkje er myndig, skal også foreldra varslast.

Kommunen eller fylkeskommunen skal også sørgje for at elevane får varsel dersom dei står i fare for å få karakteren nokså god (Ng) eller lite god (Lg) ved halvårsvurdering eller standpunktkarakter i orden eller i oppførsel.

Varselet skal gi eleven høve til å få karakter i fag eller til å betre karakteren i orden eller i oppførsel.

**ORDEN**

|  |  |  |
| --- | --- | --- |
| Karakter | Skildring | Kjenneteikn |
| God | Dette er ein elev som har god orden | Eleven oppfyller vanlegvis kjenneteikna under   * Eleven møter presis til timen * Eleven er førebudd til timen og har med rett utstyr * Eleven er punktleg når det gjeld tidsfristar/innleveringar * Eleven har orden i skulesakene sine * Eleven hold orden på sin plass og i klasserommet * Eleven følgjer skulens ordensreglar |
| Nokså god | Dette er ein elev som har nokså god orden | Eleven oppfyller eitt eller fleire av kjenneteikna under   * Eleven kjem ein del for seint til timen * Eleven manglar ofte rett utstyr og er ikkje alltid førebudd til timen * Eleven har ein del rot i skulesakene sine og på plassen sin * Eleven held ofte ikkje tidsfristar eller innleveringar * Eleven har noko ugyldig fråvær |
| Lite god | Dette er ein elev som skil seg ut med svært dårleg orden | Eleven oppfyller fleire av kjenneteikna under   * Eleven kjem ofte for seint til timen * Eleven har sjeldan førebudd seg til timen og har sjeldan med rett utstyr * Eleven har mykje rot i skulesakene sine og på plassen sin * Eleven held sjeldan tidsfristar eller innleveringar * Eleven har stort ugyldig fråvær |

**Åtferd**

|  |  |  |
| --- | --- | --- |
| Karakter | Skildring | Kjenneteikn |
| God | Dette er ein elev som har alminneleg god åtferd | Eleven oppfyller dei fleste kjenneteikn under   * Eleven følgjer skulens reglar for åtferd * Eleven visar respekt for medelevar, lærarar og andre dei er i kontakt med i skuletida (t.d. kontorpersonale, vaktmeister) * Eleven bidreg positivt i undervisninga * Eleven tar vare på og behandlar skulens utstyr pent |
| Nokså god | Dette er ein elev som visar gjentekne eksemplar på dårleg åtferd | Eleven oppfyller eitt eller fleire av kjenneteikna under   * Eleven bryt gjentatte gangar skulens reglar * Eleven viser ikkje alltid respekt for medelevar og lærarar * Eleven har plaga eller delteke i mobbing av medelevar * Eleven skapar ein del uro i undervisninga * Eleven har noko ugyldig fråvær/skulk * Eleven har fuska på prøvar og/eller heimearbeid * Eleven øydelegg/utfører hærverk på skulen sitt utstyr |
| Lite god | Dette er ein elev som skil seg ut med svært dårleg åtferd | Eleven oppfyller fleire av kjenneteikna under   * Eleven held seg i liten grad til skulens reglar * Eleven har liten respekt for medelevar, lærarar/andre vaksne og hamnar ofte i konfliktar * Eleven har delteke i mobbing av medelevar fleire gangar * Eleven har utøvd vald * Eleven har stort ugyldig fråvær/skulk * Eleven skapar mykje uro i undervisninga * Eleven tar i liten grad vare på bøker/utstyr og utfører hærverk * Eleven er meld til politiet for eitt eller fleire forhold |